Stratfordas prie Eivono
Stratfordas prie Eivono (angl. Stratford-upon‑Avon) – miestas Jungtinėje Karalystėje, centrinėje Anglijoje, Vakarų Midlandso regione, Vorikšyro grafystėje, 35 km į pietryčius nuo Birmingamo, šalia |Eivono upės. Vienas populiariausių pagal turistų lankomumą miestas Anglijoje po Londono. Vystoma tekstilės, alaus pramonė, aliuminio dirbinių gamyba, amatai. Veikia Karališkasis Šekspyro teatras, Šv. Trejybės bažnyčia, kurios kriptoje palaidotas Šekspyras. Išlikę XV–XVI a. fachverkinių namų. Mieste gimė, gyveno ir mirė žymiausias Anglijos rašytojas – Viljamas Šekspyras (1564–1616).